ΓΡΑΠΤΗ ΕΡΩΤΗΣΗ P-2085/01

υποβολή: Konstantinos Hatzidakis (PPE-DE) προς την Επιτροπή

(5 Ιουλίου 2001)

Θέμα: Σκάνδαλα στην διαχείριση του κτηματολογίου στην Ελλάδα

Είναι γνωστά τα προβλήματα που έχουν παρουσιασθεί σχετικά με την πρόοδο του Κτηματολογίου στην Ελλάδα, με αποτέλεσμα την αποστολή σχετικής επιστολής από την Επιτροπή προς την Ελληνική Κυβέρνηση ήδη από τις 19/01/2001.

Ενώ συνεχίζεται ο διάλογος της Επιτροπής με την Ελληνική Κυβέρνηση για τον τρόπο χρηματοδότησης του έργου από το Β' ΚΠΣ και για ενδεχόμενη χρηματοδότησή του από το Γ' ΚΠΣ, έχουνε έρθει σε γνώση μου τα ακόλουθα στοιχεία.

- Οι μελετητές αμείβονται με βάση τα δηλωθέντα δικαιώματα με αποτέλεσμα να ανακαλύπτουν δικαιώματα που όμως δενπάρχουν κατά το εμπράγματο δίκαιο. Για παράδειγμα σε μια οικοδομή χωρισμένη σε διαμερίσματαποδεικνύεται στον δηλούντα ναποβάλλει δήλωση για τόσα δικαιώματα κυριότητας, όσα είναι τα διαμερίσματα της ιδιοκτησίας του, ενώ στην πραγματικότητα πρόκειται για ένα εμπράγματο δικαίωμα επί του συνόλου των διαμερισμάτων.

- Προβλέπεται πρόσθετη αμοιβή των μελετητών ανά αποστελλόμενο φάκελο με αποτέλεσμα να αποστέλλονται τόσοι φάκελοι όσα και τα δικαιώματα που δηλώθηκαν αντί ενός που να περιέχει όλα τα αποσπάσματα για όλα τα δικαιώματα που δηλώθηκαν.

- Προβλέπεται πρόσθετη αμοιβή του μελετητή για την επεξεργασία των ενστάσεων με αποτέλεσμα κανένα μελετητή να μην συμφέρει μια ανάρτηση χωρίς σφάλματα.

- Ένα δηλωθέν γεωτεμάχιο δεν περιλαμβάνεται -ως ανεντόπιστο- στην πρώτη ανάρτηση, λόγω πλημμελούς εργασίας του αναδόχου της μελέτης, ο δικαιούχος στερείται του δικαιώματοςποβολής ένστασης κατά των στοιχείων της πρώτης ανάρτησης αναιρώντας ουσιαστικά το άρθρο 6 του Νόμου 2308/1998.

- Στην Καστοριά όλα σχεδόν τα αποσπάσματα που εστάλησαν κατά την πρώτη ανάρτηση εμφανίζονται ως ανεντόπιστα χωρίς προσωρινό Κωδικό Αριθμό Εθνικού Κτηματολογίου.

Γνωρίζει η Επιτροπή αυτά τα στοιχεία και πώς προτίθεται να αντιμετωπίσει το όλο θέμα·

Απάντηση του κ. Barnier εξ ονόματος της Επιτροπής

(4 Σεπτεμβρίου 2001)

Η δημιουργία του κτηματολογίου στην Ελλάδα συγχρηματοδοτείται στο πλαίσιο του επιχειρησιακού προγράμματος (ΕΠ) για το περιβάλλον που εγκρίθηκε για την περίοδο προγραμματισμού 1994-1999. Η ευθύνη για τη διαχείριση και τον έλεγχο αυτού του έργου ανήκει στις ελληνικές αρχές, οι οποίες έχουν ιδρύσει έναν ειδικό οργανισμό (Κτηματολόγιο ΑΕ) για την εκτέλεσή του.

Οιποχρεώσεις έναντι της Επιτροπής ως χρηματοδοτικού εταίρου είναι οι εξής: η διασφάλιση της χρηστής διαχείρισης των κοινοτικών πόρων, η πλήρης ενημέρωση της Επιτροπής σχετικά με την πρόοδο όσον αφορά τηνλοποίηση ειδικά στο πλαίσιο της επιτροπής παρακολούθησης για το προαναφερόμενο ΕΠ, η εξασφάλιση της τυπικής έγκρισης της Επιτροπής για οποιαδήποτε ουσιαστική αλλαγή όσον αφορά τον ορισμό του έργου κατά τη διάρκεια τηςλοποίησης.

Λόγω της έλλειψης πληροφοριών η Επιτροπή απεφάσισε να προβεί σε μία τυπική εξέταση κατά την έννοια του άρθρου 24 του κανονισμού του Συμβουλίου (ΕΟΚ) αριθ. 2082/93 της 20ής Ιουλίου 1993 για την τροποποίηση του κανονισμού (ΕΟΚ) αριθ. 4253/88 που αφορά το συντονισμό των παρεμβάσεων των διάφορων Διαρθρωτικών Ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφισταμένων χρηματοδοτικών οργάνων(1).

Κατά συνέπεια, η Επιτροπή έστειλε μία επιστολή στις ελληνικές αρχές στις 19 Ιανουαρίου 2001, στην οποία οι ελληνικές αρχές απάντησαν στις 11 Φεβρουαρίου 2001. Η Επιτροπή ζήτησε κι'άλλες διευκρινίσεις με επιστολή της στις 11 Απριλίου 2001, στην οποία οι ελληνικές αρχές απάντησαν στις 11 Μαΐου 2001. Τα θέματα που έθεσε το αξιότιμο μέρος του Κοινοβουλίου τα γνωρίζει καλά η Επιτροπή και τα εξετάζει μαζί με άλλα στο πλαίσιο της εν λόγω εξέτασης.

Η Επιτροπή θα κοινοποίηση τώρα στις ελληνικές αρχές την αξιολόγηση της κατάστασης που αυτή έκανε. Με βάση αυτή την αξιολόγηση και την απάντηση των ελληνικών αρχών η Επιτροπή θα καταλήξει στα τελικά της συμπεράσματα τα οποία αναμένονται για το μήνα Σεπτέμβριο του 2001.

(1) ΕΕ L 193 της 31.7.1993.